CELEX: 32021D1221(01)
Language: mt
Date: 2021-12-20 00:00:00
Title: Deċiżjoni tal-Kummissjoni tal-20 ta’ Diċembru 2021 dwar il-ġestjoni finanzjarja tal-mekkaniżmu ta’ assigurazzjoni reċiproka stabbilit skont ir-Regolament (UE) 2021/695 tal-Parlament Ewropew u tal-Kunsill għal azzjonijiet skont is-Seba’ Programm Kwadru, Orizzont 2020, Orizzont Ewropa u l-Programmi Euratom 2021/C 514 I/03

21.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  CI 514/6
               
            
         DEĊIŻJONI TAL-KUMMISSJONI
         tal-20 ta’ Diċembru 2021
         dwar il-ġestjoni finanzjarja tal-mekkaniżmu ta’ assigurazzjoni reċiproka stabbilit skont ir-Regolament (UE) 2021/695 tal-Parlament Ewropew u tal-Kunsill għal azzjonijiet skont is-Seba’ Programm Kwadru, Orizzont 2020, Orizzont Ewropa u l-Programmi Euratom
         (2021/C 514 I/03)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
         Wara li kkunsidrat ir-Regolament (UE) 2021/695 tal-Parlament Ewropew u tal-Kunsill tat-28 ta’ April 2021 li jistabbilixxi l-Orizzont Ewropa – il-Programm Qafas għar-Riċerka u l-Innovazzjoni, li jistabbilixxi r-regoli tiegħu għall-parteċipazzjoni u d-disseminazzjoni, u li jħassar ir-Regolamenti (UE) Nru 1290/2013 u (UE) Nru 1291/2013 (1), b’mod partikolari l-Artikolu 37(2) tiegħu,
         Wara li kkunsidrat ir-Regolament tal-Kunsill (Euratom) 2021/765 tal-10 ta’ Mejju 2021 li jistabbilixxi l-Programm ta’ Riċerka u Taħriġ tal-Komunità Ewropea tal-Enerġija Atomika għall-perijodu 2021-2025 li jikkumplimenta Orizzont Ewropa – il-Programm Qafas għar-Riċerka u l-Innovazzjoni u li jħassar ir-Regolament (Euratom) 2018/1563 (2), b’mod partikolari l-Artikolu 9(5) tiegħu,
         Billi:
         
                     (1)
                  
                  
                     Mekkaniżmu ta’ assigurazzjoni reċiproka (“MIM”) għandu jkopri r-riskju assoċjat man-nuqqas ta’ rkupru ta’ somom dovuti mill-benefiċjarji skont id-Deċiżjoni Nru 1982/2006/KE tal-Parlament Ewropew u tal-Kunsill (3) (“is-Seba’ Programm Kwadru”), ir-Regolament (UE) Nru 1291/2013 tal-Parlament Ewropew u tal-Kunsill (4) (“Orizzont 2020”), ir-Regolament (UE) 2021/695 (“Orizzont Ewropa”), id-Deċiżjonijiet tal-Kunsill 2006/976/Euratom (5), 2012/93/Euratom (6) u r-Regolamenti (Euratom) 1314/2013 (7), 2018/1563 (8), 2021/765 (“il-Programmi Euratom”). Il-Kummissjoni għandha tistabbilixxi regoli speċifiċi għall-operat tal-MIM.
                  
               
                     (2)
                  
                  
                     Għall-operat effiċjenti tal-MIM u għall-monitoraġġ u s-superviżjoni tal-ġestjoni finanzjarja tajba tat-tranżazzjonijiet finanzjarji tiegħu, jeħtieġ li jinħatar maniġer tal-MIM li jenħtieġ li jkun servizz deżinjat inkarigat mill-ġestjoni ġenerali tal-MIM, maniġer tal-assi finanzjarji tal-MIM inkarigat mill-implimentazzjoni tal-ġestjoni tal-assi u kontabilist tal-MIM.
                  
               
                     (3)
                  
                  
                     Sabiex tiġi żgurata l-legalità tat-tranżazzjonijiet operati fil-MIM, jeħtieġ li jiġu ddelegati s-setgħat rilevanti mill-Kummissjoni jew fi ħdanha, lil persuni li konsegwentement jeżerċitaw kompiti ta’ uffiċjali awtorizzanti b’delega. Jenħtieġ li l-uffiċjali awtorizzanti b’delega jkollhom il-possibbiltà li jissottodelegaw is-setgħat rilevanti lil uffiċjali awtorizzanti b’sottodelega f’konformità mar-Regoli Interni tal-Kummissjoni (9).
                  
               
                     (4)
                  
                  
                     Sabiex jiġu żgurati t-trasparenza u ċ-ċarezza dwar il-funzjonament tal-MIM, jeħtieġ li jiġu stabbiliti r-regoli dwar ir-rwoli u r-responsabbiltajiet dettaljati tad-diversi servizzi tal-Kummissjoni u tal-uffiċjali awtorizzanti b’delega, u l-proċeduri u r-regoli li jirregolaw b’mod partikolari l-kontribuzzjonijiet, ir-redditi u l-interventi tal-MIM.
                  
               
                     (5)
                  
                  
                     Minħabba l-ambjent ta’ rati tal-imgħax baxxi jew negattivi li ilu jipprevali fis-swieq finanzjarji għal diversi snin, hemm riskju materjali ta’ perjodi li matulhom ir-redditi finanzjarji negattivi (inklużi t-tariffi amministrattivi u bankarji, ir-riżultati tat-tranżazzjonijiet u l-valwazzjoni tal-assi) jistgħu jxekklu l-kapaċità ta’ operat tal-MIM. Sabiex tiġi ppreservata l-kapaċità ta’ operat tal-MIM, dawk it-tariffi u l-kostijiet jistgħu jitħallsu minn sorsi oħra għajr ir-redditi finanzjarji tal-MIM, li jenħtieġ li jiġu riżervati bil-għan li jkopru r-riskju assoċjat man-nuqqas ta’ rkupru ta’ somom dovuti mill-benefiċjarji.
                  
               
                     (6)
                  
                  
                     Jekk ikun meħtieġ, kwalunkwe dħul assenjat intern jew estern li ġej minn Programmi Qafas passati u attwali għar-Riċerka u l-Innovazzjoni, kif ukoll minn kwalunkwe programm ieħor li jipparteċipa fil-MIM, jenħtieġ li jintuża sabiex jitħallsu mgħaxijiet negattivi, tariffi amministrattivi u bankarji għall-ġestjoni tal-MIM, riżultati tat-tranżazzjonijiet u valwazzjoni tal-assi tal-MIM, kif ukoll imgħaxijiet ta’ inadempjenza fuq ir-restituzzjonijiet dovuti lill-benefiċjarji. Jekk ikun meħtieġ, jeħtieġ li jkun ukoll possibbli li jintużaw dawk is-sorsi sabiex jiġu onorati l-obbligi legali u kuntrattwali tal-Unjoni.
                  
               
                     (7)
                  
                  
                     Peress li l-MIM jissostitwixxi l-fond ta’ garanzija għall-parteċipanti stabbilit bir-Regolament (UE) Nru 1290/2013 tal-Parlament Ewropew u tal-Kunsill (10), jenħtieġ li d-Deċiżjoni tal-Kummissjoni C(2013) 9092 (11) titħassar u tiġi sostitwita b’din id-Deċiżjoni,
                  
               IDDEĊIDIET KIF ĠEJ:
         
            Artikolu 1
            
               1.   Il-Kummissjoni tafda l-ġestjoni finanzjarja u amministrattiva tal-MIM f’idejn id-Direttorat Ġenerali għar-Riċerka u l-Innovazzjoni (“DĠ RTD” jew “servizz deżinjat”) għal azzjonijiet skont is-Seba’ Programm Kwadru, Orizzont 2020, Orizzont Ewropa u l-Programmi Euratom.
            
            
               2.   Il-Kummissjoni tafda l-kompiti ta’ maniġer tal-assi finanzjarji tal-MIM f’idejn id-Direttorat Ġenerali għall-Baġit.
            
            
               3.   Id-diviżjoni tal-kompiti u tad-dmirijiet bejn is-servizz deżinjat u l-maniġer tal-assi finanzjarji fir-rigward tal-MIM għandha tiġi stabbilita fi ftehim dwar il-livell ta’ servizz f’konformità mal-funzjonijiet u mar-responsabbiltajiet stabbiliti f’din id-Deċiżjoni.
            
         
         
            Artikolu 2
            Ir-Regoli u l-Proċeduri tal-MIM huma stabbiliti fl-Anness.
         
         
            Artikolu 3
            
               1.   Kif indikat fir-Regoli u l-Proċeduri tal-MIM stabbiliti fl-Anness, il-Kummissjoni tiddelega lill-uffiċjali awtorizzanti s-setgħat li jawtorizzaw interventi mill-MIM u r-restituzzjoni ta’ kontribuzzjonijiet lill-benefiċjarji.
            
            
               2.   Il-Kummissjoni tawtorizza lill-istess uffiċjali awtorizzanti li jimplimentaw id-dħul mill-MIM skont is-Seba’ Programm Kwadru, Orizzont 2020, Orizzont Ewropa u l-Programmi Euratom.
            
            
               3.   L-uffiċjali awtorizzanti b’delega jistgħu jissottodelegaw is-setgħat rilevanti lil uffiċjali awtorizzanti b’sottodelega f’konformità mad-Deċiżjoni tal-Kummissjoni C(2018)5120 tat-3 ta’ Awwissu 2018 dwar ir-Regoli Interni dwar l-implimentazzjoni tal-Baġit ġenerali tal-Unjoni Ewropea.
            
            
               4.   Il-Kummissjoni tiddelega lill-uffiċjal awtorizzanti b’delega tas-servizz deżinjat, is-setgħa li jawtorizza ordnijiet ta’ pagament għat-trasferiment tal-kontribuzzjoni miġbura mill-uffiċjal awtorizzanti b’delega lill-MIM u mbagħad lill-Maniġer tal-assi. Il-Kummissjoni tiddelega wkoll lill-uffiċjal awtorizzanti b’delega tas-servizz deżinjat, is-setgħa li joħroġ ordnijiet ta’ rkupru għat-trasferiment ta’ fondi mill-Maniġer tal-assi lill-MIM sabiex jiġu żgurati r-restituzzjonijiet ta’ kontribuzzjonijiet u ta’ interventi. L-uffiċjal awtorizzanti b’delega tas-servizz deżinjat jista’ jissottodelega s-setgħat rilevanti lill-uffiċjali awtorizzanti b’sottodelega.
            
            
               5.   Fir-rwol tiegħu bħala maniġer finanzjarju u amministrattiv tal-MIM, is-servizz deżinjat għandu jivvalida jew jirrifjuta t-tranżazzjonijiet awtorizzati mill-uffiċjali awtorizzanti b’delega, wara l-verifika tal-konformità u r-regolarità tagħhom. Qabel ma jivvalida t-tranżazzjoni, is-servizz deżinjat jista’ joħroġ opinjoni mhux vinkolanti dwar kemm tkun opportuna. Meta l-opinjoni tkun negattiva, it-tranżazzjoni għandha tiġi vvalidata mis-servizz deżinjat biss jekk l-uffiċjal awtorizzanti b’delega jikkonferma t-tranżazzjoni bil-miktub u jipprovdi motivazzjoni xierqa.
            
         
         
            Artikolu 4
            L-uffiċjal tal-kontabilità tal-Kummissjoni jinħatar bħala l-uffiċjal tal-kontabilità tal-MIM.
         
         
            Artikolu 5
            
               1.   Meta s-servizz deżinjat, bi ftehim mal-maniġer tal-assi finanzjarji, iqis li l-fondi tal-MIM mhumiex biżżejjed biex jirrestitwixxu l-kontribuzzjonijiet tal-benefiċjarju mal-pagament tal-bilanċ, il-miżuri msemmija fil-paragrafu 2 għandhom jiġu promulgati temporanjament.
            
            
               2.   Kwalunkwe redditu finanzjarju negattiv, inklużi l-imgħaxijiet, it-telf nett realizzat u t-telf mill-valwazzjoni, it-tariffi amministrattivi u bankarji għall-ġestjoni tal-MIM bħal, iżda mhux biss, it-tariffi tat-tranżazzjonijiet, il-kostijiet tal-IT, it-tariffi tal-kontijiet, it-tariffi tal-kustodju, it-tariffi tal-awditjar estern, il-kostijiet, kif ukoll kwalunkwe mgħax ta’ inadempjenza fuq ir-restituzzjonijiet dovuti lill-benefiċjarji, jista’ jkun kopert minn dħul assenjat intern u/jew estern li jirriżulta minn Programmi Qafas passati u attwali għar-Riċerka u l-Innovazzjoni kif ukoll mill-baġit tal-programmi parteċipanti. Id-dħul assenjat intern li jirriżulta minn irkupri (kemm tas-sena finanzjarja kurrenti kif ukoll riportati skont l-Artikolu 12(4)(b) tar-Regolament Finanzjarju (12)), u d-dħul assenjat estern disponibbli minn Programmi Qafas ta’ Riċerka passati, għandhom jintużaw bi prijorità.
            
            
               3.   Ir-riżorsi finanzjarji msemmija fil-paragrafu 2 ma għandhomx jintużaw biex jiffinanzjaw l-interventi tal-MIM, ħlief biex ikopru l-obbligi kuntrattwali tal-awtorità tal-għoti ta’ ftehimiet ta’ għotja ta’ Orizzont 2020 iffirmati preċedentement fejn, abbażi tad-dikjarazzjoni finanzjarja ta’ kull xahar tal-MIM, is-servizz deżinjat bi ftehim mal-kontabilist tal-MIM, iqis li r-redditi finanzjarji mhumiex biżżejjed jew fejn l-ammont nett ta’ redditi finanzjarji huwa inqas minn EUR 15 miljun.
            
            
               4.   Kwalunkwe trasferiment lill-MIM skont il-miżuri temporanji stabbiliti fil-paragrafu 2 ma għandux jirriżulta fil-ħolqien ta’ riżerva li taqbeż fi kwalunkwe żmien is-EUR 60 miljun.
            
         
         
            Artikolu 6
            Id-Deċiżjoni C(2013) 9092 hija mħassra.
         
         
            Magħmul fi Brussell, l-20 ta’ Diċembru 2021
            
               
                  Għall-Kummissjoni
               
               Mariya GABRIEL
               
                  Membru tal-Kummissjoni
               
            
         
         
            (1)  ĠU L 170, 12.5.2021, p. 1.
         
            (2)  ĠU L 167, 12.5.2021, p. 81.
         
            (3)  Id-Deċiżjoni Nru 1982/2006/KE tal-Parlament Ewropew u tal-Kunsill tat-18 ta’ Diċembru 2006 dwar is-Seba’ Programm Kwadru tal-Komunità Ewropea għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2007-2013) (ĠU L 412, 30.12.2006, p. 1).
         
            (4)  Ir-Regolament (UE) Nru 1291/2013 tal-Parlament Ewropew u tal-Kunsill tal-11 ta’ Diċembru 2013 li jistabbilixxi Orizzont 2020 – il-Programm Qafas għar-Riċerka u l-Innovazzjoni (2014-2020) u li jħassar id-Deċiżjoni Nru 1982/2006/KE (ĠU L 347, 20.12.2013, p. 104).
         
            (5)  Id-Deċiżjoni tal-Kunsill 2006/976/Euratom tad-19 ta’ Diċembru 2006 dwar il-Programm Speċifiku li jimplimenta s-Seba’ Programm Kwadru tal-Komunità Ewropea għall-Enerġija Atomika (Euratom) għal attivitajiet ta’ riċerka nukleari u attivitajiet ta’ taħriġ (2007-2011) (ĠU L 400, 30.12.2006, p. 404).
         
            (6)  Id-Deċiżjoni tal-Kunsill 2012/93/Euratom tad-19 ta’ Diċembru 2011 dwar il-Programm Kwadru tal-Komunità Ewropea tal-Enerġija Atomika għal riċerka nukleari u attivitajiet ta’ taħriġ (2012-2013) (ĠU L 47, 18.2.2012, p. 25).
         
            (7)  Ir-Regolament tal-Kunsill (Euratom) Nru 1314/2013 tas-16 ta’ Diċembru 2013 dwar il-Programm ta’ Riċerka u Taħriġ tal-Komunità Ewropea tal-Enerġija Atomika (2014-2018) li jikkumplementa l-Programm Qafas għar-Riċerka u l-Innovazzjoni Orizzont 2020 (ĠU L 347, 20.12.2013, p. 948).
         
            (8)  Ir-Regolament tal-Kunsill (Euratom) 2018/1563 tal-15 ta’ Ottubru 2018 dwar il-Programm ta’ Riċerka u Taħriġ tal-Komunità Ewropea tal-Enerġija Atomika (2019-2020) li jikkumplimenta l-Programm Qafas għar-Riċerka u l-Innovazzjoni Orizzont 2020, u li jħassar ir-Regolament (Euratom) Nru 1314/2013 (ĠU L 262, 19.10.2018, p. 1).
         
            (9)  Id-Deċiżjoni tal-Kummissjoni C(2018)5120 tat-3 ta’ Awwissu 2018 dwar ir-Regoli Interni dwar l-implimentazzjoni tal-baġit ġenerali tal-Unjoni Ewropea (it-taqsima tal-Kummissjoni Ewropea) għall-attenzjoni tad-dipartimenti tal-Kummissjoni.
         
            (10)  Ir-Regolament (UE) Nru 1290/2013 tal-Parlament Ewropew u tal-Kunsill tal-11 ta’ Diċembru 2013 li jistabbilixxi r-regoli għal parteċipazzjoni u disseminazzjoni f’“Orizzont 2020 – il-Programm Qafas għar-Riċerka u l-Innovazzjoni (2014-2020)” u li jħassar ir-Regolament (KE) Nru 1906/2006 (ĠU L 347, 20.12.2013, p. 81).
         
            (11)  Id-Deċiżjoni tal-Kummissjoni C(2013) 9092 tas-17 ta’ Diċembru 2013 dwar il-ġestjoni finanzjarja tal-fond ta’ garanzija għall-parteċipanti stabbilit skont ir-Regolament (UE) Nru [1290/2013] tal-Parlament Ewropew u tal-Kunsill u li temenda d-Deċiżjoni tal-Kummissjoni C(2005) 2992.
         
            (12)  Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).
      
      
         
            ANNESS
            
               Regoli u Proċeduri tal-mekkaniżmu ta’ assigurazzjoni reċiproka
            
            WERREJ
            
                        1.
                     
                     KUNTEST
                     11
                  
                        1.2.
                     
                     Struttura baġitarja, kostijiet relatati mal-ġestjoni tal-MIM u atturi involuti fiha
                     11
                  
                        1.2.1.
                     
                     L-istruttura baġitarja speċifika tal-MIM
                     11
                  
                        1.2.2.
                     
                     Uffiċjali awtorizzanti
                     11
                  
                        1.2.3.
                     
                     Is-servizz deżinjat tal-Kummissjoni għall-ġestjoni tal-MIM
                     12
                  
                        1.2.4.
                     
                     L-uffiċjal tal-kontabilità tal-MIM
                     12
                  
                        1.2.5.
                     
                     Il-maniġer tal-assi finanzjarji
                     13
                  
                        1.2.6.
                     
                     Il-Grupp Interservizzi tal-Mekkaniżmu ta’ Assigurazzjoni Reċiproka
                     13
                  
                        2.
                     
                     KONTRIBUZZJONIJIET GĦALL-MIM
                     13
                  
                        2.1.
                     
                     Proċedura Nru 1 — Kontribuzzjoni
                     13
                  
                        3.
                     
                     RESTITUZZJONI TAL-KONTRIBUZZJONIJIET TAL-MIM
                     14
                  
                        3.1.
                     
                     Regoli ġenerali
                     14
                  
                        3.2.
                     
                     Proċedura Nru 2 - Restituzzjoni
                     14
                  
                        3.2.1.
                     
                     Proċedura 2a - Ripagament sħiħ lill-benefiċjarji
                     14
                  
                        3.2.2.
                     
                     Proċedura 2b - Ripagament sħiħ lil-linja baġitarja rilevanti
                     14
                  
                        3.2.3.
                     
                     Proċedura 2c - Ripagament parzjali lill-entitajiet legali u lil-linja baġitarja rilevanti
                     14
                  
                        4.
                     
                     INTERVENT TAL-MIM (INADEMPJENZI)
                     15
                  
                        4.1.
                     
                     Introduzzjoni
                     15
                  
                        4.2.
                     
                     Proċedura Nru 3 - Intervent tal-MIM
                     15
                  
                        4.2.1.
                     
                     Proċedura 3a - Intervent tal-MIM f’azzjonijiet li għaddejjin (trasferiment dirett lil konsorzju)
                     15
                  
                        4.2.2.
                     
                     Proċedura 3b - Interventi oħra tal-MIM (trasferiment għal-linja baġitarja)
                     16
                  
                        5.
                     
                     SISTEMA KONTABILISTIKA
                     17
                  
                        5.1.
                     
                     Kontijiet annwali
                     17
                  
                        5.2.
                     
                     Sistema kontabilistika kompjuterizzata
                     18
                  
                        5.3.
                     
                     Eżekuzzjoni tal-pagamenti
                     18
                  
                        5.4.
                     
                     Ġbir tad-dħul u rkupru tad-djun
                     18
                  
                        5.5.
                     
                     Ġestjoni tal-kontijiet tal-bank “GF01”
                     18
                  
               INTRODUZZJONI
            
            Dan l-Anness jistabbilixxi r-Regoli u l-Proċeduri għas-servizzi kollha involuti fl-operat u fil-ġestjoni tal-mekkaniżmu ta’ assigurazzjoni reċiproka (“MIM”).
            Dawn ir-Regoli u l-Proċeduri japplikaw għal azzjonijiet iffinanzjati skont is-Seba’ Programm Kwadru (1) (“FP7”), Orizzont 2020 (2) (“H2020”), Orizzont Ewropa (3) (“HE”) u l-Programm ta’ Riċerka u Taħriġ tal-Euratom (4) (“il-Programmi Euratom”).
            Gwida komprensiva għall-utenti għall-persunal responsabbli mill-implimentazzjoni tal-azzjonijiet skont is-Seba’ Programm Kwadru, Orizzont 2020, Orizzont Ewropa u l-Programmi Euratom, se tiġi inkluża “fil-Gwida MIM”.
            1.   KUNTEST
            
            1.2.   Struttura baġitarja, kostijiet relatati mal-ġestjoni tal-MIM u atturi involuti fiha
            
            1.2.1.   L-istruttura baġitarja speċifika tal-MIM
            
            Għalkemm il-MIM ma għandhiex personalità ġuridika, għandha struttura u sistema kontabilistika u baġitarja (kodiċi tal-kumpanija “GF01”) indipendenti minn dawk tal-Kummissjoni (kodiċi tal-kumpanija “BG32”) jew ta’ korpi oħra tal-Unjoni.
            1.2.2.   Uffiċjali awtorizzanti
            
            Il-Kummissjoni hija l-uffiċjal awtorizzanti tal-MIM.
            Għall-finijiet ta’ din id-Deċiżjoni, dawn li ġejjin huma mifhuma bħala “uffiċjali awtorizzanti b’delega” (“AOD”) għall-operat tal-MIM, kull wieħed responsabbli mill-parti tal-baġit tas-Seba’ Programm Kwadru, ta’ Orizzont 2020, ta’ Orizzont Ewropa jew tal-baġit tal-Programmi Euratom li jimplimentaw:
            
                        —
                     
                     
                        Id-Diretturi Ġenerali tad-Direttorati Ġenerali differenti tal-Kummissjoni;
                     
                  
                        —
                     
                     
                        Għall-Programmi Euratom, id-Direttur Ġenerali tad-DĠ RTD;
                     
                  
                        —
                     
                     
                        Id-Diretturi tal-aġenziji eżekuttivi;
                     
                  
                        —
                     
                     
                        Detenturi ta’ pożizzjonijiet ekwivalenti f’entitajiet fdati b’kompiti ta’ implimentazzjoni baġitarja, bħal Diretturi Eżekuttivi ta’ impriżi konġunti u korpi ta’ finanzjament rilevanti oħra bil-kundizzjoni li l-kompiti relatati mal-operat tal-MIM jiġu fdati f’konformità mal-Artikolu 154 tar-Regolament Finanzjarju (5) u soġġetti għall-kundizzjonijiet għall-parteċipazzjoni tal-MIM stabbiliti fl-istrument li jafda kompiti ta’ implimentazzjoni baġitarja.
                     
                  L-uffiċjali awtorizzanti b’delega huma responsabbli li jżommu, minn kull prefinanzjament inizjali, il-kontribuzzjonijiet għall-MIM previsti fil-ftehimiet ta’ għotja li jiġġestixxu.
            Huma responsabbli wkoll (i) mir-restituzzjonijiet tal-kontribuzzjonijiet lill-benefiċjarji u (ii) mill-interventi tal-MIM, inklużi l-pagamenti u l-irkupri. B’konsegwenza ta’ dan, huma wkoll uffiċjali awtorizzanti b’delega fis-sistema kontabilistika “GF01”.
            Dawn jibqgħu kompletament responsabbli biex jiżguraw li l-fondi li jiġġestixxu jintużaw b’mod korrett u li n-nefqa mqiegħda taħt il-kontroll tagħhom tkun legali u korretta.
            1.2.3.   Is-servizz deżinjat tal-Kummissjoni għall-ġestjoni tal-MIM
            
            Id-DĠ RTD, bħala s-servizz deżinjat, huwa responsabbli mill-monitoraġġ u mis-superviżjoni tal-ġestjoni finanzjarja tajba tat-tranżazzjonijiet finanzjarji tal-MIM. Dan ma jeħlisx lill-uffiċjali awtorizzanti b’delega mir-responsabbiltà individwali tagħhom.
            B’mod partikolari, is-servizz deżinjat għandu:
            
                        —
                     
                     
                        jittrasferixxi l-kontribuzzjonijiet tal-benefiċjarji mill-kont speċifiku barra l-baġit “BG32” għall-kont tal-bank “GF01” (6);
                     
                  
                        —
                     
                     
                        jittrasferixxi l-kontribuzzjonijiet mill-kont tal-bank “GF01” lill-maniġer tal-assi finanzjarji;
                     
                  
                        —
                     
                     
                        jimmonitorja li jkun hemm biżżejjed likwidità fil-kont tal-bank “GF01” biex ikun jista’ jwieġeb fil-pront għal talbiet ta’ restituzzjoni u għal talbiet ta’ intervent;
                     
                  
                        —
                     
                     
                        jipprovdi regolarment lill-uffiċjal tal-kontabilità tal-MIM bl-informazzjoni kollha meħtieġa biex iwettaq dmirijietu;
                     
                  
                        —
                     
                     
                        jiżgura l-monitoraġġ dettaljat u s-segwitu tal-ammonti trasferiti lill-maniġer tal-assi finanzjarji jew minnu;
                     
                  
                        —
                     
                     
                        jipprovdi perjodikament lill-maniġer tal-assi finanzjarji bi projezzjoni tal-fluss tal-kontribuzzjonijiet u tar-restituzjonijiet, abbażi tal-informazzjoni pprovduta mis-servizzi involuti u kwalunkwe informazzjoni oħra raġonevolment meħtieġa mill-maniġer tal-assi finanzjarji biex iwettaq dmirijietu;
                     
                  
                        —
                     
                     
                        jipprovdi lill-uffiċjali awtorizzanti b’delega b’rapporti kull tliet xhur dwar is-sitwazzjoni finanzjarja tal-MIM;
                     
                  
                        —
                     
                     
                        jimmonitorja s-sitwazzjoni u l-evoluzzjoni tal-MIM biex, jekk ikun meħtieġ, jippermetti lill-Kummissjoni tieħu miżuri ta’ mitigazzjoni xierqa sabiex il-MIM ikun jista’ jkompli bl-interventi tiegħu għall-protezzjoni tal-interessi finanzjarji tal-Unjoni u jirrestitwixi kontribuzzjonijiet lill-benefiċjarji mal-pagament tal-bilanċ;
                     
                  
                        —
                     
                     
                        jivverifika ex post li l-uffiċjali awtorizzanti b’delega żammew korrettament il-kontribuzzjoni tal-MIM minn kull prefinanzjament inizjali u li l-kontribuzzjoni hija daqs il-perċentwal speċifikat fil-ftehim ta’ għotja, applikat għall-ammont massimu tal-għotja indikat fil-ftehim ta’ għotja;
                     
                  
                        —
                     
                     
                        jivvalida jew jirrifjuta t-tranżazzjonijiet awtorizzati mill-uffiċjali awtorizzanti b’delega wara l-verifika tal-konformità u tar-regolarità tagħhom. F’każ ta’ nuqqas ta’ qbil dwar kemm tkun opportuna tranżazzjoni, is-servizz deżinjat joħroġ opinjoni mhux vinkolanti qabel il-validazzjoni tagħha;
                     
                  
                        —
                     
                     
                        jippresjedi l-Grupp Interservizzi tal-MIM imsemmi fil-punt 1.2.6;
                     
                  
                        —
                     
                     
                        jiżgura li l-kontenut ta’ gwida tal-MIM ikun aġġornat;
                     
                  
                        —
                     
                     
                        jassisti lill-uffiċjali finanzjarji tal-uffiċjal awtorizzanti b’delega kkonċernat.
                     
                  1.2.4.   L-uffiċjal tal-kontabilità tal-MIM
            
            L-uffiċjal tal-kontabilità tal-MIM iwettaq ir-rwol f’konformità mal-prinċipji stabbiliti fil-“Karta tal-kompiti u tar-responsabbiltajiet tal-uffiċjal tal-kontabilità tal-Kummissjoni” (7).
            Is-sistema kontabilistika speċifika tal-MIM hija parti mis-sistema kontabilistika tal-Kummissjoni. Madankollu, il-kontabilità tagħha hija distinta minn dik tal-baġit ġenerali tal-Unjoni.
            Is-servizz deżinjat u l-maniġer tal-assi finanzjarji msemmi fil-punt 1.2.5, jipprovdu lill-uffiċjal tal-kontabilità tal-MIM bl-informazzjoni kollha meħtieġa għall-kompilazzjoni tal-kontijiet, li trid tagħti stampa vera u ġusta tal-assi u l-obbligazzjonijiet tal-MIM. L-uffiċjal tal-kontabilità tal-MIM jista’ jivverifika l-informazzjoni riċevuta u jwettaq kwalunkwe verifika oħra li titqies meħtieġa qabel ma jiġu ffirmati l-kontijiet. L-uffiċjal tal-kontabilità tal-MIM jista’ jesprimi riżervi filwaqt li jispeċifika n-natura u l-ambitu tagħhom.
            1.2.5.   Il-maniġer tal-assi finanzjarji
            
            Bħala l-maniġer tal-assi finanzjarji, id-Direttorat Ġenerali għall-Baġit (DĠ BUDG) jiġġestixxi l-assi tal-MIM f’konformità mal-ftehim dwar il-livell ta’ servizz li jikkonkludi mas-servizz deżinjat.
            Il-ftehim dwar il-livell ta’ servizz se jistabbilixxi r-relazzjoni bejn is-servizz deżinjat u l-maniġer tal-assi finanzjarji kif ukoll ir-regoli tal-investiment tal-MIM, bil-għan li jinstab il-bilanċ it-tajjeb bejn livell aċċettabbli ta’ riskju ta’ investiment u l-vijabbiltà finanzjarja fit-tul tal-MIM (8).
            Il-maniġer tal-assi finanzjarji se jimmonitorja l-fondi f’konformità mar-regoli stabbiliti fil-ftehim dwar il-livell ta’ servizz u jirrapporta lis-servizz deżinjat kwalunkwe informazzjoni rilevanti relatata mal-mandat tiegħu.
            1.2.6.   Il-Grupp Interservizzi tal-Mekkaniżmu ta’ Assigurazzjoni Reċiproka
            
            Il-Grupp Interservizzi tal-Mekkaniżmu ta’ Assigurazzjoni Reċiproka (“ISG-MIM”) huwa magħmul mid-Direttorati Ġenerali, mill-Aġenziji Eżekuttivi u mill-Impriżi Konġunti involuti fl-operat tal-MIM. Il-membri tiegħu jinkludu wkoll rappreżentant tas-Servizz Legali tal-Kummissjoni, ta’ DĠ BUDG u tas-Servizz Komuni ta’ Appoġġ Legali (CLSS).
            L-ISG-MIM huwa ppresedut mis-servizz deżinjat u għandu rwol konsultattiv.
            2.   KONTRIBUZZJONIJIET GĦALL-MIM
            
            F’konformità mal-ftehim ta’ għotja rilevanti, il-kontribuzzjoni se tinżamm kollha mill-prefinanzjament inizjali. Jekk l-ammont tal-għotja tal-UE jiżdied permezz ta’ emenda, se tiġi applikata ritenzjoni korrispondenti addizzjonali bħala kontribuzzjoni għall-MIM (9).
            2.1.   Proċedura Nru 1 — Kontribuzzjoni
            
            Pass 1
            Meta jikkonkludi ftehim ta’ għotja, l-uffiċjal awtorizzanti b’delega jżomm il-perċentwal tal-kontribuzzjoni mill-prefinanzjament, kif speċifikat fil-ftehim ta’ għotja.
            L-aġent inizjatur finanzjarju rilevanti jdaħħal ordni ta’ pagament (“PO”) ta’ prefinanzjament (10) fis-sistema kontabilistika tiegħu stess. Il-parti tal-ammont ta’ din l-ordni ta’ pagament maħsuba għall-MIM tiġi rreġistrata mill-aġent inizjatur finanzjarju rilevanti f’kont speċifiku barra mill-baġit fis-sistema kontabilistika tiegħu stess.
            L-ordni ta’ pagament issegwi l-proċeduri ta’ awtorizzazzjoni rilevanti u tiġi eżegwita mill-uffiċjal tal-kontabilità rilevanti (11).
            Pass 2
            Is-servizz deżinjat jittrasferxxi regolarment il-kontribuzzjonijiet kumulattivi totali mill-kontijiet speċifiċi barra mill-baġit għas-sistema kontabilistika “GF01” (12) permezz ta’ ordni ta’ pagament.
            L-ordni ta’ pagament tiġi ċċekkjata minn aġent verifikatur finanzjarju, awtorizzat mill-uffiċjal awtorizzanti b’sottodelega tas-servizz deżinjat u eżegwita mill-uffiċjal tal-kontabilità tal-Kummissjoni.
            Pass 3
            Permezz ta’ ordni ta’ pagament, is-servizz deżinjat jawtorizza t-trasferiment tal-kontribuzzjonijiet mis-sistema kontabilistika “GF01” lill-maniġer tal-assi finanzjarji tal-MIM u jiżgura li l-kont tal-bank “GF01” ikollu biżżejjed likwidità biex ikun jista’ jwieġeb għat-talbiet ta’ restituzzjoni u ta’ intervent.
            L-ordni ta’ pagament tiġi ċċekkjata minn aġent verifikatur finanzjarju, awtorizzat mill-uffiċjal awtorizzanti b’delega tas-servizz deżinjat u eżegwita mill-uffiċjal tal-kontabilità tal-MIM.
            Is-servizz deżinjat jivverifika ex post li l-uffiċjal awtorizzanti b’delega jkun ikkalkula b’mod korrett u żamm il-kontribuzzjoni għall-MIM mill-prefinanzjament inizjali. Jekk jinstab żball, is-servizz deżinjat jinnotifika lill-uffiċjal awtorizzanti b’delega responsabbli li jikkoreġi l-ammont.
            3.   RESTITUZZJONI TAL-KONTRIBUZZJONIJIET TAL-MIM
            
            3.1.   Regoli ġenerali
            
            Skont l-Artikolu 37(4) tar-Regolament (UE) 2021/695, il-kontribuzzjoni trasferita għall-MIM trid tiġi restitwita lill-benefiċjarji meta jsir il-pagament tal-bilanċ. L-ammont li għandu jiġi restitwit jinkludi l-imgħax ta’ inadempjenza fuq ir-ritenzjoni, jekk applikabbli, iżda mhux l-imgħax iġġenerat mill-MIM.
            Jekk il-kalkolu tal-pagament tal-bilanċ ma jiġġustifikax ir-ripagament tal-kontribuzzjoni inizjali jew parti minnha lill-benefiċjarji, għandha tiġi restitwita l-kontribuzzjoni kollha jew il-parti rilevanti, għal-linja baġitarja rilevanti li minnha ġie awtorizzat l-impenn inizjali.
            3.2.   Proċedura Nru 2 - Restituzzjoni
            
            Ir-restituzzjoni tal-kontribuzzjonijiet għandha ssir skont it-tliet proċeduri li ġejjin:
            3.2.1.   Proċedura 2a - Ripagament sħiħ lill-benefiċjarji
            
            Jekk il-kalkolu tal-pagament tal-bilanċ jiġġustifika r-ripagament sħiħ tal-kontribuzzjoni inizjali, l-uffiċjal awtorizzanti b’delega kkonċernat iħallas lura l-kontribuzzjoni lill-benefiċjarji permezz tal-koordinatur tal-azzjoni.
            L-aġent inizjatur finanzjarju jniedi fis-sistema kontabilistika ABAC (13)“GF01” ordni ta’ pagament favur il-koordinatur tal-azzjoni. Imbagħad, l-ordni ta’ pagament tiġi ċċekkjata minn aġent verifikatur finanzjarju, awtorizzat mill-uffiċjal awtorizzanti b’delega, ivvalidata mis-servizz deżinjat fl-ABAC SAP (14) u eżegwita mill-uffiċjal tal-kontabilità tal-MIM.
            Jekk jinstab żball, is-servizz deżinjat jirrifjuta t-tranżazzjoni fl-ABAC SAP u jinnotifika lill-uffiċjal awtorizzanti b’delega kkonċernat.
            3.2.2.   Proċedura 2b - Ripagament sħiħ lil-linja baġitarja rilevanti
            
            Jekk wara li jitqiesu r-rekwiżiti tal-ftehim ta’ għotja applikabbli, il-kalkolu tal-pagament tal-bilanċ ma jiġġustifikax ir-ripagament ta’ kwalunkwe parti tal-kontribuzzjoni inizjali lill-benefiċjarji, l-uffiċjal awtorizzanti b’delega kkonċernat iħallasha lura bis-sħiħ għal-linja baġitarja li minnha jkun sar il-pagament inizjali.
            Biex jagħmel dan, l-uffiċjal awtorizzanti b’delega jawtorizza ordni ta’ rkupru (“RO”) kontra l-MIM fis-sistema kontabilistika tiegħu. Hekk kif tiġi vvalidata l-ordni ta’ rkupru mill-uffiċjal tal-kontabilità rilevanti, l-aġent inizjatur iniedi l-ordni ta’ pagament fis-sistema kontabilistika GF01.
            L-aġent inizjatur finanzjarju jniedi fis-sistema kontabilistika ABAC “GF01”, ordni ta’ pagament favur il-linja baġitarja li minnha jkun sar il-pagament oriġinali. Imbagħad, l-ordni ta’ pagament tiġi ċċekkjata minn aġent verifikatur finanzjarju, awtorizzat mill-uffiċjal awtorizzanti b’delega, ivvalidata mis-servizz deżinjat fl-ABAC SAP u eżegwita mill-uffiċjal tal-kontabilità tal-MIM.
            Jekk jinstab żball, is-servizz deżinjat jirrifjuta t-tranżazzjoni fl-ABAC SAP u jinnotifika lill-uffiċjal awtorizzanti b’delega kkonċernat.
            3.2.3.   Proċedura 2c - Ripagament parzjali lill-entitajiet legali u lil-linja baġitarja rilevanti
            
            Jekk il-kalkolu tal-pagament tal-bilanċ jiġġustifika r-ripagament parzjali tal-kontribuzzjoni inizjali lill-benefiċjarji, l-uffiċjal awtorizzanti b’delega kkonċernat iħallas lura ammont parzjali lill-koordinatur tal-azzjoni.
            L-uffiċjal awtorizzanti b’delega kkonċernat iħallas lura l-ammont li jifdal għal-linja baġitarja li minnha jkun sar il-pagament inizjali.
            Biex jagħmel dan, l-uffiċjal awtorizzanti b’delega kkonċernat jawtorizza ordni ta’ rkupru kontra l-MIM fis-sistema kontabilistika tiegħu. Hekk kif tiġi vvalidata l-ordni ta’ rkupru mill-uffiċjal tal-kontabilità rilevanti, l-aġent inizjatur iniedi żewġ ordnijiet ta’ pagament fis-sistema kontabilistika ABAC GF01. Ordni ta’ pagament waħda favur il-linja baġitarja u l-oħra favur il-koordinatur tal-azzjoni. Imbagħad iż-żewġ ordnijiet ta’ pagament jiġu ċċekkjati minn aġent verifikatur finanzjarju, awtorizzati mill-uffiċjal awtorizzanti b’delega, ivvalidati mis-servizz deżinjat fl-ABAC SAP u eżegwiti mill-uffiċjal tal-kontabilità tal-MIM.
            Jekk jinstab żball, is-servizz deżinjat jirrifjuta t-tranżazzjoni fl-ABAC SAP u jinnotifika lill-uffiċjal awtorizzanti b’delega kkonċernat.
            4.   INTERVENT TAL-MIM (INADEMPJENZI)
            
            4.1.   Introduzzjoni
            
            Jekk benefiċjarju (inkluż il-koordinatur) huwa inadempjenti – jiġifieri, sad-data dovuta ma jħallasx l-ammont kollu jew parti minnu stabbilit fin-nota ta’ debitu – u fin-nuqqas ta’ garanziji jew ta’ tpaċiji oħra possibbli, l-uffiċjal awtorizzanti b’delega kkonċernat iqis it-tnedija ta’ intervent tal-MIM, f’konformità mad-dispożizzjonijiet kuntrattwali rilevanti (is-Seba’ Programm Kwadru, Orizzont 2020, il-Programmi Euratom jew Orizzont Ewropa). L-interventi tal-MIM ma jaffettwawx is-sanzjonijiet jew il-miżuri amministrattivi li jistgħu jiġu imposti fuq l-entità legali inadempjenti skont ir-Regolament Finanzjarju.
            Għajr meta l-interventi tal-MIM jirriżultaw minn dispożizzjoni kuntrattwali tal-ftehim ta’ għotja ta’ Orizzont 2020, jekk ir-redditu finanzjarju ġġenerat mill-MIM ma jkunx biżżejjed biex ikopri l-inadempjenza, il-MIM ma jistax jintervjeni u l-Kummissjoni, l-aġenzija eżekuttiva, l-impriża konġunta jew il-korp tal-Unjoni kkonċernat, iridu jirkupraw l-ammont dovut direttament mill-benefiċjarju jew, jekk ikun possibbli, mill-entità affiljata/mill-parti terza konnessa tiegħu.
            Ma jistax jitnieda intervent tal-MIM:
            
                        —
                     
                     
                        għall-ordni ta’ rkupru maħruġa wara l-pagament tal-bilanċ;
                     
                  
                        —
                     
                     
                        għall-ordni ta’ rkupru maħruġa biex jiġu rkuprati danni likwidati u/jew penali finanzjarji dovuti minn entità legali.
                     
                  Jekk wara l-pagament tal-bilanċ, l-uffiċjal awtorizzanti b’delega kkonċernat joħroġ ordni ta’ rkupru kontra l-koordinatur għal ammonti ta’ prefinanzjament, ta’ pagamenti interim jew ta’ pagamenti tal-bilanċ mhux distribwiti, il-MIM mhux se jintervjeni.
            4.2.   Proċedura Nru 3 - Intervent tal-MIM
            
            4.2.1.   Proċedura 3a - Intervent tal-MIM f’azzjonijiet li għaddejjin (trasferiment dirett lil konsorzju)
            
            F’każ ta’ terminazzjoni ta’ benefiċjarju (inkluż il-koordinatur) tal-konsorzju matul azzjoni li tkun għaddejja (“benefiċjarju inadempjenti”), u meta l-ammonti indebitament riċevuti mill-benefiċjarju inadempjenti ma jiġux rimborżati minn dan tal-aħħar lill-konsorzju, il-MIM mhux se jintervjeni billi jħallas dawn l-ammonti lill-koordinatur (f’każ li l-benefiċjarju inadempjenti jkun il-koordinatur, l-ammont dovut minn dik l-entità jitħallas mill-MIM lill-koordinatur il-ġdid), sakemm ma jiġux issodisfati l-kundizzjonijiet kumulattivi li ġejjin:
            
                        (a)
                     
                     
                        l-azzjoni għadha għaddejja (15);
                     
                  
                        (b)
                     
                     
                        l-uffiċjal awtorizzanti b’delega kkonċernat iqis li l-intervent huwa meħtieġ u opportun għall-konsorzju biex titlesta l-azzjoni b’suċċess;
                     
                  
                        (c)
                     
                     
                        il-bqija tal-konsorzju jaqbel li jimplimenta l-azzjoni bl-istess objettivi;
                     
                  
                        (d)
                     
                     
                        tiġi ffirmata emenda għall-ftehim ta’ għotja li ttemm il-benefiċjarju inadempjenti (jew il-koordinatur);
                     
                  
                        (e)
                     
                     
                        jekk il-benefiċjarju inadempjenti jkun il-koordinatur, jinħatar koordinatur ġdid bil-qbil tal-bqija tal-benefiċjarji.
                     
                  L-uffiċjal awtorizzanti b’delega kkonċernat huwa responsabbli biex jivverifika l-issodisfar ta’ dawk il-kundizzjonijiet.
            Din il-proċedura ma tapplikax għal ammonti ta’ prefinanzjament jew ta’ pagamenti interim mhux distribwiti mill-koordinatur.
            Bil-għan li jivverifika u jimmonitorja l-konformità, ir-regolarità u kemm tkun opportuna t-tranżazzjoni, is-servizz deżinjat jikkontrolla l-issodisfar ta’ dawn il-kundizzjonijiet u jirrifjuta t-tranżazzjoni jekk ma jiġux issodisfati l-kundizzjonijiet. Meta s-servizz deżinjat jirrifjuta t-tranżazzjoni, dan jinnotifika r-raġunijiet lill-uffiċjal awtorizzanti b’delega kkonċernat. Jekk is-servizz deżinjat ma jqisx il-kundizzjoni taħt (b) issodisfata, se joħroġ opinjoni mhux vinkolanti permezz ta’ nota indirizzata lill-uffiċjal awtorizzanti b’delega. F’każ li l-uffiċjal awtorizzanti b’delega ma jaqbilx, huwa jikkonferma l-pożizzjoni tiegħu bil-miktub fi tweġiba motivata.
            Għal kull intervent, is-servizz deżinjat jista’ jitlob aċċess għall-fajls amministrattivi u finanzjarji.
            Pass 1
            L-aġent inizjatur finanzjarju tal-uffiċjal awtorizzanti b’delega kkonċernat iniedi ordni ta’ pagament favur il-koordinatur (jew il-koordinatur il-ġdid) fis-sistema kontabilistika “GF01” għall-ammont indebitament riċevut mill-benefiċjarju inadempjenti. Imbagħad, l-ordni ta’ pagament tiġi ċċekkjata minn aġent verifikatur finanzjarju, awtorizzat mill-uffiċjal awtorizzanti b’delega kkonċernat u, jekk ivvalidata mis-servizz deżinjat fl-ABAC SAP, eżegwita mill-uffiċjal tal-kontabilità tal-MIM.
            Minn perspettiva legali, il-pagament isir mill-Kummissjoni, mill-aġenzija eżekuttiva, mill-impriża konġunta jew minn korp ta’ finanzjament ieħor ikkonċernat minkejja li l-pagament isir mill-uffiċjal tal-kontabilità tal-MIM permezz tal-kont “GF01”.
            Pass 2
            B’mod parallel, aġent inizjatur finanzjarju tal-uffiċjal awtorizzanti b’delega kkonċernat iniedi ordni ta’ rkupru f’isem il-Kummissjoni, l-aġenzija eżekuttiva, l-impriża konġunta jew korp ta’ finanzjament ieħor kontra l-benefiċjarju inadempjenti fis-sistema kontabilistika “GF01” u jrid jindika l-kont tal-bank tal-MIM. Imbagħad, din l-ordni ta’ rkupru tiġi ċċekkjata minn aġent verifikatur finanzjarju, awtorizzat mill-uffiċjal awtorizzanti b’delega kkonċernat u, jekk ivvalidata mis-servizz deżinjat fl-ABAC SAP, eżegwita mill-uffiċjal tal-kontabilità tal-MIM li jiżgura wkoll is-segwitu tagħha.
            Jekk il-benefiċjarju inadempjenti jiddikjara falliment, insolvenza jew ikun fil-proċess ta’ xoljiment jew ta’ likwidazzjoni, l-uffiċjal awtorizzanti b’delega kkonċernat irid jibgħat mill-aktar fis possibbli dikjarazzjoni ta’ dejn lil-likwidatur (16). L-uffiċjal awtorizzanti b’delega kkonċernat irid ukoll jibgħat lil-likwidatur in-nota ta’ debitu korrispondenti.
            4.2.2.   Proċedura 3b - Interventi oħra tal-MIM (trasferiment għal-linja baġitarja)
            
            Din il-proċedura tapplika għall-każijiet li ġejjin, meta n-noti ta’ debitu stabbiliti ma jiġux onorati:
            
                        a)
                     
                     
                        it-terminazzjoni ta’ benefiċjarju (inkluż il-koordinatur (17)) qabel il-pagament tal-bilanċ, f’każijiet fejn ma tapplikax il-proċedura 3a;
                     
                  
                        b)
                     
                     
                        it-terminazzjoni ta’ koordinatur qabel il-pagament tal-bilanċ peress li l-koordinatur ma qassamx il-prefinanzjament jew kwalunkwe pagament interim lill-benefiċjarji l-oħra tal-konsorzju;
                     
                  
                        c)
                     
                     
                        dejn li jirriżulta minn “pagament negattiv tal-bilanċ”.
                     
                  Pass 1
            L-uffiċjal awtorizzanti b’delega kkonċernat joħroġ ordni ta’ rkupru kontra l-benefiċjarju jew il-koordinatur fis-sistema kontabilistika tiegħu biex jirkupra l-ammont dovut (f’konformità mal-ftehim ta’ għotja rilevanti).
            Pass 2
            Jekk in-nota ta’ debitu ma tiġix rimborżata totalment jew parzjalment sal-iskadenza speċifikata u jekk ma tkunx possibbli it-tpaċija totali jew parzjali mill-uffiċjal tal-kontabilità rilevanti, dak l-uffiċjal tal-kontabilità jrid jinforma lill-uffiċjal awtorizzanti b’delega kkonċernat.
            Imbagħad, l-uffiċjal awtorizzanti b’delega kkonċernat iniedi, jivverifika u jawtorizza ordni ta’ pagament fis-sistema kontabilistika “GF01” biex titħallas totalment jew parzjalment in-nota ta’ debitu li għadha pendenti biex titħallas. Wara, jekk tiġi vvalidata mis-servizz deżinjat fl-ABAC SAP, tiġi eżegwita l-ordni ta’ pagament mill-uffiċjal tal-kontabilità tal-MIM.
            Pass 3
            B’mod parallel, l-uffiċjal awtorizzanti b’delega kkonċernat iniedi, jivverifika u jawtorizza ordni ta’ rkupru ġdida kontra l-benefiċjarju inadempjenti fis-sistema kontabilistika “GF01”. Imbagħad, jekk tiġi vvalidata mis-servizz deżinjat fl-ABAC SAP, tiġi eżegwita l-ordni ta’ rkupru mill-uffiċjal tal-kontabilità tal-MIM, li jiżgura s-segwitu tagħha u jieħu l-passi speċifikati fir-Regolament Finanzjarju biex jiżgura l-irkupru tal-ammont dovut.
            L-uffiċjal awtorizzanti b’delega kkonċernat jiġġenera nota ta’ debitu ġdida f’isem il-Kummissjoni, l-aġenzija eżekuttiva, l-impriża konġunta jew korp ta’ finanzjament ieħor ikkonċernat, favur il-MIM, li sempliċiment tissostitwixxi n-nota ta’ debitu inizjali filwaqt li żżomm l-istess data ta’ pagament u l-istess rata tal-imgħax u tinforma b’mod xieraq lid-debitur.
            Jekk il-benefiċjarju jonora n-nota ta’ debitu, il-fondi jitħallsu fil-kont tal-bank “GF01” flimkien mal-imgħax ta’ inadempjenza dovut.
            Jekk il-benefiċjarju ma jonorax in-nota ta’ debitu, huwa possibbli li jintużaw opzjonijiet oħra biex jiġu rkuprati l-fondi inkwistjoni, bħat-tpaċija tal-ammonti dovuti, iż-żamma tar-responsabbiltà (18) fuq l-entitajiet affiljati tal-benefiċjarju jew l-irkupru infurzat, jekk applikabbli (19), jew fil-każ ta’ korpi ta’ finanzjament, kwalunkwe miżura oħra xierqa prevista f’konformità mar-regoli u mal-proċeduri tagħhom.
            Għall-passi (2) u (3): bil-għan li jivverifika u jimmonitorja l-konformità u r-regolarità tat-tranżazzjoni (ordni ta’ pagament u ordni ta’ rkupru), is-servizz deżinjat jista’ jitlob aċċess għall-fajls amministrattivi u finanzjarji. Jekk jinstab żball, is-servizz deżinjat jirrifjuta t-tranżazzjoni u jinnotifika lill-uffiċjal awtorizzanti b’delega kkonċernat.
            Noti tal-Kapitolu 4.2
            
                        1.
                     
                     
                        Bl-applikazzjoni tal-prinċipju ta’ ġestjoni finanzjarja tajba u biex jiġu protetti l-interessi finanzjarji tal-Unjoni, jenħtieġ li l-uffiċjal awtorizzanti b’delega jivverifika jekk il-konsorzju jew il-membri tiegħu ssodisfawx l-obbligu tagħhom li jinfurmaw fil-ħin (skont il-ftehim ta’ għotja/il-ftehim ta’ għotja annotat) in-nuqqas ta’ distribuzzjoni tal-prefinanzjament jew tal-pagament interim mill-koordinatur. B’mod partikolari, hekk kif l-uffiċjal awtorizzanti b’delega kkonċernat jirċievi din l-informazzjoni, huwa jrid jieħu immedjatament kwalunkwe miżura possibbli biex jissospendi kull pagament ieħor lill-koordinatur inadempjenti. L-uffiċjal awtorizzanti b’delega kkonċernat jista’ jqis ukoll jekk kwalunkwe dewmien f’din l-informazzjoni iridx jiġi attribwit lill-membri tal-konsorzju li bħala konsegwenza jinvolvi skopertura finanzjarja addizzjonali tal-baġit tal-Unjoni (jiġifieri pagament ieħor).
                     
                  
                        2.
                     
                     
                        Kull darba li l-membri tal-konsorzju jirrappurtaw in-nuqqas ta’ distribuzzjoni b’dewmien mhux ġustifikat, sabiex jitnieda l-intervent tal-MIM, l-uffiċjal awtorizzanti b’delega irid jikseb aċċertament raġonevoli li l-koordinatur ma daħal fl-ebda tip ta’ ftehim bilaterali jew multilaterali ma’ kwalunkwe wieħed mill-benefiċjarji mhux imħallsa, b’mod partikolari biex inaqqas, ipaċi jew jikkumpensa xi parti tal-ammont inkwistjoni. Jekk ikun meħtieġ, l-uffiċjal awtorizzanti b’delega jista’ jitlob lill-koordinatur u/jew lill-benefiċjarji għal prova ta’ trasferiment jew irċevuta.
                     
                  
                        3.
                     
                     
                        Applikabbli biss għall-punt 4.2.2. Jekk benefiċjarju jiddikjara falliment, insolvenza jew ikun fil-proċess ta’ xoljiment jew ta’ likwidazzjoni, il-Kummissjoni, l-aġenzija eżekuttiva, l-impriża konġunta jew korp ta’ finanzjament ieħor tal-uffiċjal awtorizzanti b’delega, għandu jniedi immedjatament intervent tal-MIM qabel l-iskadenza speċifikata fin-nota ta’ debitu (pass 1). Jekk l-ordni ta’ rkupru maħruġa fi “GF01” tkun inħarġet jew tista’ tinħareġ qabel kwalunkwe skadenza, jenħtieġ li lill-benefiċjarju tintbagħtlu biss in-nota ta’ debitu li tikkorrispondi għal din l-ordni ta’ rkupru, b’kopja indirizzata lil-likwidatur, f’isem il-Kummissjoni, l-aġenzija eżekuttiva, l-impriża konġunta jew korp ta’ finanzjament ieħor ikkonċernat u favur il-MIM.
                     
                  Fi kwalunkwe każ, ma għandhomx isiru aktar pagamenti lill-koordinatur sakemm tiġi riżolta din is-sitwazzjoni.
            5.   SISTEMA KONTABILISTIKA
            
            5.1.   Kontijiet annwali
            
            Il-kontijiet iridu jikkonformaw mar-regoli applikabbli, ikunu akkurati, komprensivi u jippreżentaw stampa vera u ġusta tal-assi tal-MIM, tas-sitwazzjoni finanzjarja u tal-eżitu tas-sena finanzjarja.
            L-uffiċjal tal-kontabilità tal-MIM jistabbilixxi l-proċeduri kontabilistiċi u t-tabella tal-kontijiet.
            5.2.   Sistema kontabilistika kompjuterizzata
            
            L-uffiċjal tal-kontabilità tal-MIM ifassal l-ispeċifikazzjonijiet funzjonali tas-software tal-kontabilità u jiżgura li dawn jikkonformaw mar-regoli u mal-prattiki tal-kontabilità qabel ma tibda titħaddem din is-sistema.
            L-uffiċjali awtorizzanti b’delega u s-servizz deżinjat jużaw is-sistema ċentrali ABAC WORKFLOW biex jagħmlu pagamenti, jiġbru d-dħul u jirkupraw id-djun. Is-sistema ABAC SAP-ACCOUNTING tintuża għaż-żamma, għall-preparazzjoni u għall-preżentazzjoni tal-kontijiet.
            Is-sistema kontabilistika u l-proċeduri kontabilistiċi użati jridu jqisu l-proċeduri speċifiċi għall-MIM, kif deskritti fit-taqsimiet 2, 3 u 4 ta’ dan l-Anness.
            5.3.   Eżekuzzjoni tal-pagamenti
            
            Il-pagamenti jsiru mill-uffiċjal tal-kontabilità tal-MIM fil-limiti tal-fondi disponibbli.
            L-uffiċjal tal-kontabilità tal-MIM jista’ jagħmel pagamenti permezz ta’ trasferiment bankarju biss jekk id-dettalji tal-bank tal-benefiċjarju u l-konferma tal-identità tiegħu (jew bidliet fiha) ikunu ddaħħlu minn qabel fil-bażi tad-data ċentrali tal-parti terza tal-Kummissjoni.
            5.4.   Ġbir tad-dħul u rkupru tad-djun
            
            L-uffiċjal tal-kontabilità tal-MIM huwa responsabbli mill-ordnijiet ta’ rkupru mfassla mill-uffiċjal awtorizzanti b’delega kkonċernat u jaġixxi b’diliġenza dovuta biex jiżgura li dawn jinġabru.
            Jekk id-djun ma jitħallsux sal-iskadenza speċifikata fin-nota ta’ debitu, l-uffiċjal tal-kontabilità tal-MIM jimplimenta l-proċedura ta’ rkupru qabel il-litigazzjoni billi jibgħat tfakkiriet u ittri ta’ intimazzjoni lid-debitur.
            L-uffiċjal tal-kontabilità tal-MIM jikkalkula u jirkupra l-imgħax ta’ inadempjenza dovut f’konformità mad-dispożizzjonijiet inklużi fin-nota ta’ debitu.
            Jekk ikun meħtieġ, l-uffiċjal tal-kontabilità tal-MIM jista’ jirkupra d-dejn billi jpaċih jew billi jitlob għall-pagament bil-quddiem ta’ garanzija (għall-azzjonijiet tas-Seba’ Programm Kwadru), wara li jinforma lill-uffiċjal awtorizzanti b’delega kkonċernat u lill-benefiċjarju inadempjenti.
            Jekk id-djun ma jiġux irkuprati permezz tal-proċedura ta’ qabel il-litigazzjoni, l-uffiċjal tal-kontabilità tal-MIM:
            
                        —
                     
                     
                        jitlob lill-uffiċjal awtorizzanti b’delega kkonċernat biex jipprepara deċiżjoni infurzabbli f’konformità mal-Artikolu 100 tar-Regolament Finanzjarju jew
                     
                  
                        —
                     
                     
                        jekk ma jkunx possibbli li tiġi formalizzata l-ordni ta’ rkupru bħala deċiżjoni infurzabbli, jagħti struzzjonijiet lis-servizz rilevanti tal-Kummissjoni biex jikseb titolu eżekuttiv b’mezzi ġudizzjarji, jekk dan jikkonforma mar-Regoli Interni (20).
                     
                  L-uffiċjal tal-kontabilità tal-MIM jista’ jagħti lid-debitur żmien addizzjonali għall-pagament, jekk id-debitur jimpenja ruħu li jħallas l-imgħax ta’ inadempjenza dovut u jippreżenta garanzija li tkopri l-ammont prinċipali u l-imgħax.
            Jekk ikun meħtieġ, l-uffiċjal tal-kontabilità tal-MIM jista’, fi kwalunkwe punt tal-proċedura, jieħu passi biex jissalvagwardja l-interessi finanzjarji tal-Unjoni.
            5.5.   Ġestjoni tal-kontijiet tal-bank “GF01”
            
            L-uffiċjal tal-kontabilità tal-MIM għandu s-setgħa li jiġġestixxi l-kontijiet tal-bank użati biex jiġu eżegwiti l-pagamenti u jinġabar id-dħul. L-uffiċjal tal-kontabilità tal-MIM huwa responsabbli mis-salvagwardja tal-fondi ddepożitati f’dawn il-kontijiet.
            Mill-inqas darba fix-xahar, l-uffiċjal tal-kontabilità tal-MIM irid jivverifika li l-ammonti mdaħħla fis-sistema kontabilistika jaqblu mal-ammonti f’dawn il-kontijiet tal-bank. L-uffiċjal tal-kontabilità tal-MIM irid jinvestiga u, jekk ikun meħtieġ, jikkoreġi kwalunkwe differenza li tinstab.
            
               (1)  Id-Deċiżjoni Nru 1982/2006/KE tal-Parlament Ewropew u tal-Kunsill tat-18 ta’ Diċembru 2006 dwar is-Seba’ Programm Kwadru tal-Komunità Ewropea għall-attivitajiet ta’ riċerka, ta’ żvilupp teknoloġiku u ta’ dimostrazzjoni (2007-2013) (ĠU L 412, 30.12.2006, p. 1).
            
               (2)  Ir-Regolament (UE) Nru 1291/2013 tal-Parlament Ewropew u tal-Kunsill tal-11 ta’ Diċembru 2013 li jistabbilixxi Orizzont 2020 - il-Programm Qafas għar-Riċerka u l-Innovazzjoni (2014-2020) u li jħassar id-Deċiżjoni Nru 1982/2006/KE (ĠU L 347, 20.12.2013, p. 104).
            
               (3)  Ir-Regolament (UE) 2021/695 tal-Parlament Ewropew u tal-Kunsill tat-28 ta’ April 2021 li jistabbilixxi l-Orizzont Ewropa – il-Programm Qafas għar-Riċerka u l-Innovazzjoni, li jistabbilixxi r-regoli tiegħu għall-parteċipazzjoni u d-disseminazzjoni, u li jħassar ir-Regolamenti (UE) Nru 1290/2013 u (UE) Nru 1291/2013 (ĠU L 170, 12.5.2021, p. 1).
            
               (4)  Ir-Regolament tal-Kunsill (Euratom) 2021/765 tal-10 ta’ Mejju 2021 li jistabbilixxi l-Programm ta’ Riċerka u Taħriġ tal-Komunità Ewropea tal-Enerġija Atomika għall-perijodu 2021-2025 li jikkumplimenta Orizzont Ewropa – il-Programm Qafas għar-Riċerka u l-Innovazzjoni u li jħassar ir-Regolament (Euratom) 2018/1563 (ĠU L 167I, 12.5.2021, p. 81).
            
               (5)  Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).
            
               (6)  Għajr mill-EUSPA (ex-GSA), mill-EIT u mill-impriżi konġunti.
            
               (7)  Id-Deċiżjoni tal-Kummissjoni C(2018) 5120 final tat-3 ta’ Awwissu 2018 dwar ir-Regoli Interni dwar l-implimentazzjoni tal-baġit ġenerali tal-Unjoni Ewropea (it-taqsima tal-Kummissjoni Ewropea) għall-attenzjoni tad-dipartimenti tal-Kummissjoni, l-Anness 15 - Karta tal-atturi finanzjarji, il-parti 3 - Karta tal-kompiti u tar-responsabbiltajiet tal-uffiċjal tal-kontabilità tal-Kummissjoni.
            
               (8)  Huwa mifhum li l-ġestjoni tal-assi tal-MIM tinvolvi t-teħid ta’ riskju ta’ investiment mill-baġit tal-Unjoni, li jimplika li r-redditi fuq l-investiment jistgħu jkunu negattivi jew pożittivi skont il-kundizzjonijiet u l-imġiba futuri tas-suq.
            
               (9)  Għajr il-Programm azzjonijiet Marie Skłodowska-Curie (MSCA) ta’ Orizzont Ewropa.
            
               (10)  Kull referenza għal ordni ta’ pagament f’dan l-Anness tinkludi wkoll b’mod awtomatiku t-talbiet ta’ pagament marbuta magħha.
            
               (11)  L-impriżi konġunti u korpi ta’ finanzjament oħra jiżguraw l-eżekuzzjoni tal-ordni ta’ pagament mill-uffiċjal tal-kontabilità tagħhom stess.
            
               (12)  Il-GSA, l-EIT, l-impriżi konġunti u korpi ta’ finanzjament rilevanti oħra, jittrasferixxu l-kontribuzzjonijiet tal-MIM direttament għas-sistema kontabilistika “GF01”.
            
               (13)  ABAC (Kontabilità fuq il-Bażi tad-Dovuti) huwa l-akronimu tas-sistema informatika finanzjarja tal-Kummissjoni Ewropea.
            
               (14)  SAP jidentifika l-modulu kontabilistiku fi ħdan l-ABAC.
            
               (15)  Id-durata tal-azzjoni hija ffissata fil-ftehim ta’ għotja.
            
               (16)  Kif speċifikat fir-Regolament (UE) 2015/848 tal-Parlament Ewropew u tal-Kunsill tal-20 ta’ Mejju 2015 dwar proċedimenti ta’ insolvenza (ĠU L 141, 5.6.2015, p. 19).
            
               (17)  Għall-koordinatur din tkopri l-parti tal-finanzjament riċevut relatat mal-kostijiet proprji, iżda mhux in-nuqqas ta’ distribuzzjoni ta’ prefinanzjament/pagamenti interim lill-membri tal-konsorzju.
            
               (18)  Għall-azzjonijiet ta’ Orizzont 2020 u ta’ Orizzont Ewropa, jekk applikabbli skont il-ftehim ta’ għotja.
            
               (19)  Dispożizzjonijiet ta’ proċedura interna għall-irkupru ta’ ammonti riċevibbli li jirriżultaw minn ġestjoni diretta u l-irkupru ta’ multi, somom f’daqqa u pagamenti ta’ penali skont it-Trattati (id-Deċiżjoni C(2018/5119) final tat-3 ta’ Awwissu 2018).
            
               (20)  Id-Deċiżjoni tal-Kummissjoni C(2018) 5119 final tat-3 ta’ Awwissu 2018 dwar id-dispożizzjonijiet ta’ proċedura interna għall-irkupru ta’ ammonti riċevibbli li jirriżultaw minn ġestjoni diretta u l-irkupru ta’ multi, somma f’daqqa u pagamenti ta’ penali skont it-Trattati.